CELEX: 32021R1121
Language: hu
Date: 2021-07-08 00:00:00
Title: A Bizottság (EU) 2021/1121 végrehajtási rendelete (2021. július 8.) az uniós piacra belépő termékek termékbiztonsága és megfelelése tekintetében végzett ellenőrzésekről a tagállamok által benyújtandó statisztikai adatok részleteinek meghatározásáról (EGT-vonatkozású szöveg)

2021.7.9.   
               
               
                  HU
               
               
                  Az Európai Unió Hivatalos Lapja
               
               
                  L 243/37
               
            
         A BIZOTTSÁG (EU) 2021/1121 VÉGREHAJTÁSI RENDELETE
         (2021. július 8.)
         az uniós piacra belépő termékek termékbiztonsága és megfelelése tekintetében végzett ellenőrzésekről a tagállamok által benyújtandó statisztikai adatok részleteinek meghatározásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a piacfelügyeletről és a termékek megfelelőségéről, valamint a 2004/42/EK irányelv, továbbá a 765/2008/EK és a 305/2011/EU rendelet módosításáról szóló, 2019. június 20-i (EU) 2019/1020 európai parlamenti és tanácsi rendeletre (1) és különösen annak 25. cikke (9) bekezdésére,
         mivel:
         
                     (1)
                  
                  
                     Az (EU) 2019/1020 rendelet 25. cikkének (6) bekezdése előírja a tagállamok számára, hogy az uniós jog hatálya alá tartozó, az uniós piacra belépő termékek tekintetében az említett rendelet 25. cikkének (1) bekezdése alapján általuk kijelölt hatóságok által végzett ellenőrzésekről részletes statisztikai adatokat nyújtsanak be a Bizottsághoz. Az (EU) 2019/1020 rendelet kifejezetten rendelkezik arról, hogy e statisztikai adatoknak ki kell terjedniük a termékek ellenőrzése terén a termékbiztonság és a megfelelőség tekintetében végrehajtott beavatkozások számára.
                  
               
                     (2)
                  
                  
                     E statisztikai adatok részleteit meg kell határozni.
                  
               
                     (3)
                  
                  
                     Az olyan esetekben, amikor az (EU) 2019/1020 rendelet 25. cikkének (1) bekezdése alapján kijelölt hatóságok intézkedése nyomán a piacfelügyeleti hatóságok az említett rendelet 28. cikkének (1) és (2) bekezdése alapján megtagadják egy termék szabad forgalomba bocsátását, a beavatkozások számára vonatkozó statisztikai adatokat hasznos volna kiegészíteni az érintett termékkel kapcsolatos részletesebb információkkal, mert ez hozzájárulna a termékbiztonság és a megfelelés ügyének és tendenciáinak jobb megértéséhez. A benyújtott statisztikai adatok emellett a kockázatkezelés javításához is hozzájárulhatnak.
                  
               
                     (4)
                  
                  
                     Míg az ellenőrzések terén végrehajtott beavatkozásokkal kapcsolatban a Bizottsághoz benyújtott statisztikai adatoknak ki kell terjedniük az uniós piacra belépő termékek valamennyi ellenőrzésére, csak azokra az ellenőrzésekre kell vonatkozniuk, amelyek esetében a kijelölt hatóságok ténylegesen beavatkoztak. Ezért a statisztikai adatok nem tartalmazhatnak kizárólag elektronikus adatfeldolgozási eljárásokkal végzett ellenőrzésekre vonatkozó adatokat.
                  
               
                     (5)
                  
                  
                     Az e rendeletben előírt intézkedések összhangban vannak az (EU) 2019/1020 rendelet 43. cikkével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            
               (1)   Az (EU) 2019/1020 rendelet 25. cikkének (6) bekezdése értelmében benyújtandó statisztikai adatoknak az uniós jog hatálya alá tartozó termékek ellenőrzése terén a termékbiztonság és a termékmegfelelés tekintetében végrehajtott beavatkozások alábbi részleteit kell tartalmazniuk:
               
                           a)
                        
                        
                           a beavatkozások száma összesen;
                        
                     
                           b)
                        
                        
                           azon beavatkozások teljes száma, amelyek az (EU) 2019/1020 rendelet 26. cikkének (1) bekezdése alapján a szabad forgalomba bocsátás felfüggesztését eredményezték;
                        
                     
                           c)
                        
                        
                           azon beavatkozások kapcsán, amelyek nyomán az illetékes hatóságok felszólították az érintett gazdasági szereplőt valamilyen intézkedés végrehajtására, vagy a piacfelügyeleti hatóság az (EU) 2019/1020 rendelet 28. cikkének (1) és (2) bekezdése alapján megtagadta a termék szabad forgalomba bocsátását, az alábbi adatok:
                           
                                       i.
                                    
                                    
                                       az a nap, amelyen a vámhatóság elfogadta a vám-árunyilatkozatot;
                                    
                                 
                                       ii.
                                    
                                    
                                       az (EU) 2015/2446 felhatalmazáson alapuló bizottsági rendelet (2) 143a. és 144. cikke szerinti csökkentett adatkészletet tartalmazó vám-árunyilatkozatok esetében a vám-árunyilatkozat típusának jelzése;
                                    
                                 
                                       iii.
                                    
                                    
                                       a származási ország (16 08 000 000 adatelem) vagy ha ez nem áll rendelkezésre, az exportőr országa (13 01 018 020 adatalelem);
                                    
                                 
                                       iv.
                                    
                                    
                                       a Harmonizált Rendszer szerinti alszám kódja (18 09 056 000 adatalelem);
                                    
                                 
                                       v.
                                    
                                    
                                       a Kombinált Nómenklatúra szerinti kód (18 09 057 000 adatalelem);
                                    
                                 
                                       vi.
                                    
                                    
                                       a kiegészítő mértékegység (18 02 000 000 adatelem) vagy ha ez nem áll rendelkezésre, a nettó tömeg (18 01 000 000 adatalelem);
                                    
                                 
                                       vii.
                                    
                                    
                                       a fuvarozási mód a határon (19 03 000 000 adatelem);
                                    
                                 
                                       viii.
                                    
                                    
                                       az érintett fő termékkategória;
                                    
                                 
                                       ix.
                                    
                                    
                                       a piacfelügyeleti hatóságok szerint megsértett fő uniós jogszabály;
                                    
                                 
                                       x.
                                    
                                    
                                       annak jelzése, hogy a termék szabad forgalomba bocsátható-e, ha az érintett gazdasági szereplők megteszik az illetékes hatóságok által előírt intézkedéseket.
                                    
                                 
                     
            
               (2)   Az (1) bekezdésben említett adatoknak ki kell terjedniük minden nem kizárólag elektronikus adatfeldolgozási eljárás révén elvégzett ellenőrzésre.
            
            
               (3)   Az (1) bekezdés alkalmazásában a két vagy több tétel alá tartozó termékekre vonatkozó vám-árunyilatkozatok esetében az egyes tételekre vonatkozó beavatkozásokat külön beavatkozásoknak kell tekinteni.
            
            
               (4)   E cikk (1) bekezdése c) pontjának iii–vii. alpontja alkalmazásában a benyújtandó adatok az (EU) 2015/2446 felhatalmazáson alapuló rendelet B. melléklete szerinti megfelelő adatelem tekintetében a vám-árunyilatkozatban rendelkezésre álló információk. Ha azonban a tagállamok az (EU) 2015/2446 felhatalmazáson alapuló rendelet 2., 143a. és 144. cikkének vagy az említett rendeletben meghatározott bármely egyéb átmeneti szabálynak megfelelően eltérő adatszolgáltatási követelményeket alkalmaznak a vám-árunyilatkozat tekintetében, a benyújtandó adatoknak az említett adatszolgáltatási követelmények hatálya alá tartozó vám-árunyilatkozatban szereplő egyenértékű információknak kell lenniük.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            2021. július 16-tól alkalmazandó.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. július 8-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 169., 2019.6.25., 1. o.
         
         
            (2)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).